Mistenkt for 59 overgrep mot to unge jenter: Etterlyst sektleder pågrepet i Brasil
ARTIKKELEN ER OVER FIRE ÅR GAMMEL Det melder CNN. Pastoren ble pågrepet i Rio Grande do Norte i Brasil fredag, skriver NTB. Pastoren fra Minnesota er mistenkt for hele 59 overgrep mot de to jentene. Da overgrepene startet skal jentene ha vært 12 og 13 år gamle. Overgrepene skal ha skjedd mens Barnard ledet den religiøse gruppen «River Road Fellowship», og ofrene skal ha vært medlemmer av sekten. Barnard har siden april i fjor vært blant USAs 15 mest ettersøkte kriminelle personer, og det ble utløst en dusør på 25 000 dollar, rundt 190 000 norske kroner, for informasjon som førte til at han ble arrestert.Ett av ofrene hevder at hun ble seksuelt misbrukt fra hun var 13 til hun var 22 år gammel. Det andre ofret sier overgrepene varte fra alder 12 til 20 år. Av sektens tidligere og nåværende medlemmer blir han beskrevet som karismatisk og svært dedikert til det religiøse arbeidet. Ifølge CNN klarte den karismatiske lederen å overtale noen av sektens medlemmer til å la sine førstefødte døtre flytte hjemmefra og bo sammen med rundt 10 andre jenter i nærheten av pastorens hjem i år 2000. Ifølge anklagene skal Barnard hevdet at han representerte Jesu legeme, og at det var normalt at Barnard hadde sex med jentene siden Maria Magdalena og flere andre kvinner fulgte Jesus, skriver NBC News. – Han forklarte at i Bibelen, så var kirken Jesu brud. Og siden han var Jesu legeme så var kirken gift med ham. Jeg forsto ikke omfanget av hva det mente på den tiden, sier en av sektens tidligere medlemmer til CNN. Ifølge Washington Post mener politiet at Barnard misbrukte flere jenter, uten at de har fått dem til å stå frem.Ifølge påtalemyndigheten i Minnesota krevde Barnard at jentene var jomfruer da de flyttet til ham og at de forble ugifte. Politiet beskriver ham som en «manipulasjonsmester». Tidligere sektmedlem Ruth Johnson forteller til CNN at jentene blant annet lagde mat og gjorde rent for pastoren. – De gjorde alt en kone ville gjort, sier hun. En av jentene som har anmeldt Barnard var blant disse jentene. Hun hevder at overgrepene foregikk flere ganger i uken helt til hun forlot sekten i 2010. I 2012 ble menigheten opphørt. Ifølge NBC skjedde det fordi Barnard hadde sidesprang med flere av menighetens gifte kvinner.
Den 53 år gamle pastoren Victor Arden Barnard, som er mistenkt for overgrep av to unge jenter i USA, er pågrepet i Brasil.